12- Komz eus intrudu Doue oc'h  adunvaniñ ar bed gantañ, kement-se ne dalvez ket lavarout n'eus ken a bec'hed, pe ne zalc'her ket kont anezhañ, pe e vez sellet evel dister. Kement-se a venn lavarout n'eo ken an den, dre ar C'hrist, prizoniad e nac'hadenn, e c'hell adsevel e benn, kreskiñ hag araokaat en deneliezh, dont da vezañ muioc'h den, den "hervez skeudenn Doue", maz eo ar C'hrist skeudenn barfet anezhañ. Kement-se a venn lavarout ez eo gallus an darempredoù etre an dud hag o darempredoù gant Doue, ha kement-se peogwir Doue a bardon en gwirionez. "Ar pardon a grou un nevezded a zarempredoù a zigor un istor all" (Christian Duquoc).